Ir-Regolament tal-Kummissjoni (KEE) Nru 226/89
tas-26 ta' Jannar 1989
dwar il-proċedura biex jiġi stabbilit il-kontenut ta' laħam ta' prodotti koperti bil-kodiċi NM 16024911, 16024913, 16024915, 16024919, 16024930 u 16024950
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u nomenklatura statistika u dwar it-Tariffa Doganali Komuni [1], kif l-aħħar emendat permezz tar-Regolament (KEE) Nru 28/89 [2], u b'mod partikolari l-Artikolu 9 tiegħu,
Billi sabiex tiġi żgurata l-applikazzjoni uniformi tan-nomenklatura maqgħuda hu meħtieġ li jiġu adottati miżuri dwar il-klassifikazzjoni ta' laħam preparat jew preservat jew skart tal-laħam ta' majjal domestiku li jkun fih laħam jew skart, ta' kull xorta, inkluż xaħmijiet ta' kull xorta jew oriġini;
Billi, skond id-dispożizzjonijiet tal-kodiċi NM 16024911, 16024913, 16024915, 16024919, 16024930 u 16024950, laħam preparat jew preservat li jkollu laħam jew skart tal-laħam, ta' kull xorta, inkluż xaħmijiet ta' kull xorta jew oriġini għandhom ikunu klassifikati skond il-perċentwali, skond il-piż, ta' dawk l-ingredjenti;
Billi huwa meħtieġ li tkun definita l-proċedura biex jiġi stabbilit il-perċentwali skond il-piż ta' laħam jew skart tal-laħam, ta' kull xorta, inkluż xaħmijiet ta' kull xorta jew oriġini; billi l-esperjenza uriet li l-proċedura stabbilita fl-Anness tipprovdi l-aqwa salvagwardi;
Billi d-dħul fis-seħħ ta' dan ir-Regolament jinvolvi t-tħassir tar-Regolament tal-Kummissjoni (KEE) Nru 3530/83 tat-12 ta' Diċembru 1983 dwar il-proċedura biex jiġi stabbilit il-kontenut ta' laħam fi prodotti li jinsabu fis-subintestatura 16.02 B III ċ) 2 aa), bb) and ċċ) tat-Tariffa Doganali Komuni [3];
Billi l-miżuri li jinsabu f'dan ir-Regolament huma skond l-opinjoni tal-Kumitat dwar in-Nomenklatura,
ADOTTAT DAN IR-REGOLAMENT:
Artikolu 1
Il-perċentwali, skond il-piż, ta' laħam u skart tal-laħam, ta' kull xorta, inkluż xaħmijiet ta' kull xorta jew oriġini, f'laħam preparat jew preservat jew skart tal-laħam li hu kopert bil-kodiċi NM 16024911, 16024913, 16024915, 16024919, 16024930 u 16024950 għandu jkun stabbilit skond il-proċedura deskritta fl-Anness.
Artikolu 2
Ir-Regolament (KEE) Nru 3530/83 huwa b'dan imħassar.
Artikolu 3
Dan ir-Regoalment għandu jidħol fi-seħħ fil-21 jum mill-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Jannar 1989.